SUPERลง11วันติด จ่อหลุด1.5บ. เหตุสัญญาณเทคนิคเสียเจอกันอีกที1.3บ.
SUPER รูด 11 วันติด! จ่อหลุด 1.50 บ. เหตุสัญญาณเทคนิคเสียเจอกันอีกที 1.30 บ. โดยราคาปิดตลาดวันนี้ อยู่ที่ระดับ 1.52 บาท ลบ 0.08 บาท หรือ 5.00% สูงสุด 1.61 บาท ต่ำสุด 1.51 บาท ด้วยมูลค่าซื้อขาย 1.43 พันล้านบาท
7 มิ.ย. 2560

ผู้สื่อข่าวรายงานว่า ราคาหุ้น บริษัท ซุปเปอร์บล๊อก จำกัด (มหาชน) หรือ SUPER โดยราคาปิดตลาดภาคบ่าย อยู่ที่ระดับ 1.52 บาท ลบ 0.08 บาท หรือ 5.00% สูงสุด 1.61 บาท ต่ำสุด 1.51 บาท ด้วยมูลค่าซื้อขาย 1.43 พันล้านบาท ขณะที่ดัชนีหุ้นไทยโดยรวมบวก 0.13%

ด้าน นายสุเชษฐ์  สุขแท้ ผู้ช่วยกรรมการผู้จัดการ บริษัทหลักทรัพย์ ไทยพานิชย์ จำกัด เปิดเผยกับ “ข่าวหุ้นธุรกิจออนไลน์” ว่า ราคาหุ้น SUPER ที่ปรับตัวลดลงแรงนั้น เป็นไปตามภาวะตลาดหุ้นไทยที่ปรับตัวลง เช่นเดียวกับตลาดหุ้นต่างประเทศ รับความกังวลสถานการณ์ความขัดแย้งของประเทศในตะวันออกกลางกับกาตาร์
อีกทั้ง เป็นการเก็งกำไรทางเทคนิค หลังราคาหุ้นปรับตัวลงอย่างต่อเนื่องถึง 11 วัน นับตั้งแต่ราคาหุ้นอยู่ที่ 1.71 บาท เมื่อวันที่ 23 พ.ค.60 ขณะที่มองว่าราคาหุ้นมีโอกาสหลุด 1.50 บาท และยังมีแนวโน้มปรับตัวลงต่อเนื่องจากสัญญาณเทคนิคที่ยังเป็นขาลง จึงให้แนวรับถัดไปที่ 1.30 บาท